Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 334

27. Cikk Választott tisztségviselők és az Egyesület személyzete 1) Feladataik teljesítése során sem az Egyesület választott tisztségviselői, sem pedig személyzete nem kérhet, és nem fogadhat el utasításokat kormányoktól vagy más, az Egyesületen kívüli hatóságoktól. Tartózkodniuk kell minden olyan cselekedettől, amely nem egyeztethető össze nemzetközi tisztségviselői jogállásukkal. PP-98 2) A Tagállamok és a Szektortagok tiszteletben tartják az Egyesület ezen választott tisztségviselői és személyzete feladatainak kizárólagosan nemzetközi jellegét, és tartózkodnak attól, hogy munkájuk végzése során befolyásolni próbálják őket. 3) Az Egyesület választott tisztségviselői és személyzetének tagjai semmilyen módon nem vehetnek részt, és nem lehet pénzügyi érdekeltségük távközléssel foglalkozó vállalkozásban, kivéve feladataik részeként. A „pénzügyi érdekeltség” kifejezés azonban nem értelmezhető úgy, hogy a korábbi munkaviszony vagy szolgálat után járó nyugdíjjuttatások folytatására vonatkozzék. PP-98 4) Az Egyesület hatékony működésének biztosítása érdekében az a Tagállam, amelynek állampolgárát főtitkárrá, főtitkár-helyettessé vagy valamely Iroda igazgatójává választották, lehetőleg tartózkodik attól, hogy ezen állampolgárt két Meghatalmazottak értekezlete között visszahívja. A személyzet toborzása és a szolgálat feltételeinek meghatározása során az elsőrendű szempont az, hogy az Egyesület számára biztosítani kell a hatékonyság, szakértelem és a megvesztegethetetlenség legmagasabb szintjét. Kellő figyelmet kell szentelni annak, hogy a személyzetet a lehető legszélesebb földrajzi alapon toborozzák.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes